CELEX: E2014J0017
Language: el
Date: 2015-03-31 00:00:00
Title: Απόφαση του Δικαστηρίου, της 31ης Μαρτίου 2015, στην υπόθεση E-17/14 — Εποπτεύουσα Αρχή της ΕΖΕΣ κατά Πριγκιπάτου του Λιχτενστάιν (Παράβαση κράτους μέλους ΕΟΧ — Ελευθερία εγκατάστασης — Περιορισμοί στην άσκηση του επαγγέλματος του «Dentist» στο Λιχτενστάιν — Αναλογικότητα)

22.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 350/5
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 31ης Μαρτίου 2015
   στην υπόθεση E-17/14
   Εποπτεύουσα Αρχή της ΕΖΕΣ κατά Πριγκιπάτου του Λιχτενστάιν
   (Παράβαση κράτους μέλους ΕΟΧ — Ελευθερία εγκατάστασης — Περιορισμοί στην άσκηση του επαγγέλματος του «Dentist» στο Λιχτενστάιν — Αναλογικότητα)
   (2015/C 350/08)
   Στην υπόθεση E-17/14, Εποπτεύουσα Αρχή της ΕΖΕΣ κατά Πριγκιπάτου του Λιχτενστάιν — ΠΡΟΣΦΥΓΗ με αίτημα να αναγνωριστεί ότι το Πριγκιπάτο του Λιχτενστάιν παρέβη τις υποχρεώσεις που υπέχει βάσει του άρθρου 31 της συμφωνίας για τον ΕΟΧ, διατηρώντας σε ισχύ εθνικές διατάξεις, όπως το άρθρο 63 του νόμου για την υγεία και η μεταβατική διάταξη της πράξης για την κατάργηση του νόμου για την υγεία, συμπεριλαμβανομένης της δυνατότητας εφαρμογής εν προκειμένω του άρθρου 63 παράγραφος 2 του νόμου για την υγεία, που ορίζουν ότι ένας «Dentist» (πρακτικός οδοντίατρος) με σχετική άδεια πρέπει να ασκεί το συγκεκριμένο επάγγελμα ως μισθωτός, υπό την άμεση εποπτεία, καθοδήγηση και ευθύνη πλήρως ειδικευμένου οδοντιάτρου, το Δικαστήριο, αποτελούμενο από τους Carl Baudenbacher, πρόεδρο, Per Christiansen (εισηγητή δικαστή) και Páll Hreinsson, δικαστές, εξέδωσε απόφαση στις 31 Μαρτίου 2015, το διατακτικό της οποίας έχει ως εξής:
   Το Δικαστήριο:
   
               1.
            
            
               Αναγνωρίζει ότι το Πριγκιπάτο του Λιχτενστάιν παρέβη τις υποχρεώσεις που υπέχει βάσει του άρθρου 31 της συμφωνίας για τον ΕΟΧ, διατηρώντας σε ισχύ το άρθρο 63 του νόμου για την υγεία, το οποίο ορίζει ότι ένα πρόσωπο που κατέχει τον τίτλο του «Dentist», όπως αποκαλείται στα γερμανικά, πρέπει να ασκεί το συγκεκριμένο επάγγελμα ως μισθωτός, υπό την άμεση εποπτεία, καθοδήγηση και ευθύνη πλήρως ειδικευμένου οδοντιάτρου («Zahnarzt»).
            
         
               2.
            
            
               Διατάσσει το Πριγκιπάτο του Λιχτενστάιν να καταβάλει τα δικαστικά έξοδα.